|  |
| --- |
|  |
| Lokal Undervisningsplan (LUP)EUD Grundforløb 2 Køge Handelsskole |
| Hovedområdet: Kontor, handel og forretningsservice |

Indhold

[Introduktion 3](#_Toc176769497)

[Pædagogisk didaktisk grundlag 3](#_Toc176769498)

[Læsesvage elever 4](#_Toc176769499)

[Dansk C 4](#_Toc176769500)

[Mål for undervisningen 4](#_Toc176769501)

[Planlagt fagligt indhold – Dansk C (GF2 efter dansk E) 4](#_Toc176769502)

[Planlagt fagligt indhold – Dansk C (GF2 uden dansk E) 5](#_Toc176769503)

[Helhedsorientering, tværfaglighed og praksisorientering 6](#_Toc176769504)

[Evaluering og bedømmelse 6](#_Toc176769505)

[Engelsk C 7](#_Toc176769506)

[Mål for undervisningen 7](#_Toc176769507)

[Planlagt fagligt indhold 7](#_Toc176769508)

[Helhedsorientering, tværfaglighed og praksisorientering 7](#_Toc176769509)

[Evaluering og bedømmelse 8](#_Toc176769510)

[Afsætning C 8](#_Toc176769511)

[Mål for undervisningen 8](#_Toc176769512)

[Planlagt fagligt indhold 8](#_Toc176769513)

[Helhedsorientering, tværfaglighed og praksisorientering 9](#_Toc176769514)

[Evaluering og bedømmelse 9](#_Toc176769515)

[Virksomhedsøkonomi C 10](#_Toc176769516)

[Mål for undervisningen 10](#_Toc176769517)

[Planlagt fagligt indhold 10](#_Toc176769518)

[Helhedsorientering, tværfaglighed og praksisorientering 10](#_Toc176769519)

[Evaluering og bedømmelse 11](#_Toc176769520)

[Erhvervsinformatik C 11](#_Toc176769521)

[Mål for undervisningen 11](#_Toc176769522)

[Planlagt fagligt indhold 12](#_Toc176769523)

[Helhedsorientering, tværfaglighed og praksisorientering 13](#_Toc176769524)

[Evaluering og bedømmelse 13](#_Toc176769525)

[Uddannelsesspecifikke fag, USF 13](#_Toc176769526)

[Mål for undervisningen 13](#_Toc176769527)

[Fagets mål 14](#_Toc176769528)

[Planlagt fagligt indhold 14](#_Toc176769529)

[Helhedsorientering, tværfaglighed og praksisorientering 15](#_Toc176769530)

[Evaluering og bedømmelse 15](#_Toc176769531)

[Skabelon til fælles national standard 16](#_Toc176769532)

# Introduktion

På de følgende sider har vi beskrevet vores lokale undervisningsplan (LUP) for grundforløb 1 på EUD Business inden for fagretningen Kontor, handel og forretningsservice.

Allerførst har vi beskrevet de seks nøglekompetencer, som vi har med i tankerne, når vi tilrettelægger undervisningen i de forskellige skoleperioder. Det er kompetencer, som vi ser som værende vigtige når man arbejder på kontor, og det er derfor kompetencer, som vi gerne vil hjælpe vores elever med at udvikle.

## Pædagogisk didaktisk grundlag

På Køge Handelsskole er vi glade for vores elever, og vi vil gerne medvirke til at give dem alle den højeste grad af både faglig uddannelse og almen dannelse. Arbejdsmarkedet er under konstant forandring, og både globaliseringen og den øgede digitalisering er med til at skabe denne forandring. På Køge Handelsskole ønsker vi at være på forkant med denne udvikling. Vi ønsker at være med til at skabe fagligt dygtige, alment vidende og refleksive elever, der er godt rustet til fremtidens arbejdsmarked.

**Tæt samspil med erhvervslivet**

På Køge Handelsskole udbyder og udvikler vi fremtiden uddannelser. Vi ønsker, at læring skal være praksisnær med så høj grad af involvering af erhvervslivet som muligt. Derfor arbejder vi målrettet på at sikre et tæt samarbejde mellem skolen og det lokale erhvervsliv. Dette gør vi for at styrke undervisningen og udvikle den i samspillet mellem teori og praksis. På vores skole har vi et helhedsorienteret syn på eleverne. Vi tager ansvar for elevernes udvikling og gennem jævnlige udviklingssamtaler har vi fokus på elevens individuelle nærmeste udviklingszone. Det er desuden også vigtigt for os at se eleverne som hele mennesker, der kan bidrage med en både faglig og almen viden og kompetencer, når de forlader skolen og træder ud på arbejdsmarkedet og som borgen i samfundet.

**Læringsmiljøer i forandring**

Vi sætter den enkelte elevs læringsforudsætning højt og vi faciliterer læring på alle niveauer. For at sikre den enkelte elevs udvikling og læring, så differentierer vi både undervisning og arbejdsformer under hensyntagen til elevernes individuelle behov. Vores undervisere faciliterer elevernes læring gennem en bred anvendelse af didaktiske metoder, der både sikrer opnåelse af viden samt sikrer træning i overførsel af denne viden og færdigheder fra skole til praktik og omvendt. Vi gør dette gennem anvendelse af virkelighedsnære problematikker, caseundervisning og udfordringer, hvor teori kan omsættes i praksis. På Køge Handelsskole arbejder vi med at skabe inspirerende læringsrum, både socialt og fysisk, hvor alle elever føler sig godt tilpas og yder deres bedste, i gensidig respekt mellem lærer og elev og eleverne

imellem. Vi opstiller klare mål i undervisningen og vi stiller krav till vores elever gennem forpligtigende arbejdsfællesskaber.

Digitalisering, internationalt udsyn og verdensmål er en del af vores læringsforståelse. Vi arbejder målrettet med en digitalisering af læringen og disse digitale læringsforløb og læringsformer er medvirkende til at

øge undervisningsdifferentieringen og den enkeltes læringsudbytte. Med digitalisering og den tilhørende didaktik opnår vi mere fleksible læringsformer, der kan understøtte den enkeltes individuelle udvikling og læring. Verdensmålene indgår som en naturlig del af undervisning i alle fag og med til at styrke elevernes almene dannelse i et fremtidig samfund med fokus på bæredygtighed.

**Kvalitet og faglig stolthed**

På Køge Handelsskole ønsker vi at eleverne skal blive så dygtige som de kan. Vi lægger vægt på feed forward som en del af læringen. På Køge Handelsskole opfatter vi feed forward som en central del af undervisningen, der sikrer, at eleven er bevidst om egen læringsudvikling, standpunkt og udfordringer, men også som middel til refleksion over netop egen læring. På vores skole ønsker vi desuden, at elevernes feedback til lærerne og lederne skal fungere som en mulighed for didaktisk tilpasning af undervisningen. På Køge Handelsskole har vi en faglige stolthed. Vi mener, at tydelig og praksisnær faglighed er vejen til faglig stolthed. Vi ønsker, at vores elever opnår en stolthed over deres fag, de kompetencer og den viden, de har opnået sig hos os. Gennem den tætte kobling mellem teori og praksis samt involveringen af erhvervslivet, ønsker vi at skabe fagligt stærke og stolte faglige ambassadører for både skole og erhverv.

## Læsesvage elever

#### Alle elever screenes i sprogforståelse ved uddannelsens start. Screeningsresultatet formidles til de enkelte klassers undervisere til brug for planlægningen af undervisningens didaktik, pædagogik og metodik, herunder undervisningsdifferentiering.

#### Alle elever informeres om hvad ordblindhed er, for at nedbryde barrierer og fordomme om ordblindhed.

#### Alle elever informeres om ordblindes muligheder for kompenserende læse-skrive-teknologi og andre støttemuligheder, fx NOTA, studiestøttetimer, særlige eksamensvilkår m.v.

#### Ved formodet mistanke testes elever for ordblindhed.

#### Ordblinde elever instrueres i brug af læse-skrive-teknologi efter behov

#### Alle elever - Ordblinde såvel som ikke-ordblinde elever - tilbydes individuel vejledning eller gruppevejledning i læse- og skrivestrategier efter behov.

#### Den enkelte underviser har desuden mulighed for at sparre med læsevejlederen i forhold til udfordringer med undervisningen af enkelte elever eller en gruppe af elever med læse-skrive-vanskeligheder.

# Dansk C

## Mål for undervisningen

Se bilag 4 her: <https://www.retsinformation.dk/eli/lta/2022/555>

Formålet med fag dansk er at elevens skal kunne tænke over, tale om og bruge det danske sprog innovativt, kritisk, analytisk og kreativt i dagligdagen, på arbejdet, i skolen og i samfundet.

Formålet opnås gennem arbejdet med de faglige mål indenfor de fire kompetenceområder at kommunikere, at læse, at fortolke og at fremstille.

## Planlagt fagligt indhold – Dansk C (GF2 efter dansk E)

Hvis eleven fortsætter på C-niveau på GF2, efter at have afsluttet på E-niveau på GF1, undervises eleven i disse 5 emner:

* Billedanalyse
	+ Malerier
	+ Kunstfotos
	+ Pressefotos
* Informationssøgning og kildekritik
* Sprog II
	+ Grammatik
	+ Syntaks
* Kommunikation II (Erhvervskommunikation)
	+ Reklame
	+ Hjemmesider
	+ Storytelling
	+ Brochurer, folder og pjecer
	+ Nyhedsbrev
	+ Pressemeddelelse
	+ Memo/Notat
	+ Mødeindkaldelse
	+ Invitation
	+ Portrætter
	+ Viral markedsføring
* Litteratur II
	+ Analyse
	+ Fortolkning (med særlig fokus på psykologiske tolkninger)

## Planlagt fagligt indhold – Dansk C (GF2 uden dansk E)

Der undervises i 5 overordnede emner:

* Kulturelle og kommunikative kompetencer
	+ At læse
	+ At skrive
	+ At lytte
	+ At tale, samtale og præsentere
* Kommunikation
	+ Kommunikationsmodel
	+ Argumentation
	+ Sprog, layout, vurdering
	+ Intern og ekstern kommunikation
* Journalistik for begyndere
	+ Nyhedstrekanten, nyhedskriterier og vinkling
* Erhvervskommunikation (herunder kulturkompetencen ”At se”)
	+ Reklame
	+ Hjemmesider
	+ Brochurer, folder og pjecer
	+ Nyhedsbrev
	+ Pressemeddelelse
	+ Korrespondance
	+ Viral markedsføring
	+ Mødeindkaldelse
	+ Invitation
* Fiktion
	+ Analyse
	+ Fortolkning

## Helhedsorientering, tværfaglighed og praksisorientering

* Forforståelse
	+ I begyndelsen af hvert emne (eller delemne) gøres det overordnede formål klart
	+ I den forbindelse samtaler vi om den mulige kobling mellem emnet og elevens dagligdag, elevens arbejde, elevens skolegang (fx brug af danskfaglige ’værktøjer’ i andre fag) samt elevens rolle som samfundsborger.
* Transfer
	+ Undervejs samtales om, reflekteres over eller pointeres, hvordan eleven kan bruge den nyerhvervede viden om emnet i elevens dagligdag, elevens arbejde, elevens skolegang samt i forhold til elevens rolle som samfundsborger.
* Evaluering
	+ Hvert af de emnerne afsluttes ved, at eleven reflekterer over den opnåede viden ved hjælp af en spørgsmålsstyret logbog. I logbogen noteres bl.a., hvordan eleven kan bruge det, de har lært i elevens arbejde, elevens skolegang (fx brug af danskfaglige ’værktøjer’ i andre fag) samt elevens rolle som samfundsborger.

## Evaluering og bedømmelse

Se bilag 4 her: <https://www.retsinformation.dk/eli/lta/2022/555>

Ved grundforløbets afslutning vurderes eleven på baggrund af nedenstående kriterier. Ved hvert kriterie lægges der vægt på elevens kobling til dagligdagen, arbejde, skolegang og til elevens rolle som samfundsborger – både før, nu og i fremtiden:

Kvalitet

* Elevens forståelse for og brug af faglige begreber i klassesamtaler, gruppearbejde og 1-1-samtaler
* Elevens refleksionsevne i klassesamtaler, gruppearbejde og 1-1-samtaler
* Elevens forståelse for og brug af faglige begreber i afleveringsopgaver
* Elevens refleksionsevne i afleveringsopgaver
* Elevens refleksionsevne i emnelogbøger
* Elevens forståelse for og brug af faglige begreber i øvelser
* Elevens refleksionsevne i øvelser

Kvantitet

* Elevens deltagelse i øvelser og opgaver
* Elevens deltagelse i klassesamtaler og gruppearbejde

# Engelsk C

## Mål for undervisningen

Se bilag 8 her: <https://www.retsinformation.dk/eli/lta/2022/555>

## Planlagt fagligt indhold

Fagets identitet er overordnet, at styrke de kommunikative kompetencer, hvor omdrejningspunktet er; Tale, at samtale, lytte, læse og skrive

Fagets faglige mål er inddelt i fire områder; Kommunikation, strategier, sprogbrug & sprogtilegnelse samt kultur & samfundsforhold

Planlagt fagligt indhold – Engelsk C

* At læse
* At tale, samtale og lytte
* At skrive
* At præsentere
* Selvproduktion af tale og skrift
* Handelskorrespondance
* Kulturrelaterede cases
* Grammatik
* Business cases
* Analysere, vurdere og fortolke

## Helhedsorientering, tværfaglighed og praksisorientering

Forforståelse

* I begyndelsen af hvert emne (eller delemne) gøres det overordnede formål klart
* I den forbindelse samtaler vi om den mulige kobling mellem emnet og elevens dagligdag, elevens arbejde, elevens skolegang samt hvordan faget kan bidrage til elevens rolle som global samfundsborger

Transfer

* Undervejs samtales om, reflekteres over eller pointeres, hvordan eleven kan bruge den nyerhvervede viden eller styrkede færdighed i elevens dagligdag, elevens arbejde, elevens skolegang samt i forhold til elevens rolle som samfundsborger.

Didaktik

* Der arbejdes helhedsorienteret og tværfagligt, hvor især fagene Afsætning og EI er i samspil med engelsk i erhvervsrelaterede praksisnære cases.
* En grad af medbestemmelse i forhold til forskellige opgaver, herunder valgfrihed af teksttyper, interesseområder og metode
* Differentiering af teksters sværhedsgrad

Arbejdsformer

* Grupper
* Cases
* Individuelt
* Individuelt, med fælles opsamling i grupper eller på klassebasis

## Evaluering og bedømmelse

Se bilag 8 her: <https://www.retsinformation.dk/eli/lta/2022/555>

* Der evalueres løbende, både på klasseniveau og individuelt niveau
* Der evalueres på både skriftlighed, mundtlighed og rådgives om indsatsområder
* Ved grundforløbets afslutning vurderes eleven på baggrund af, hvor stor grad af korrekthed eleven kan anvende sproget inde for de målpinde der er i faget engelsk. Ligeledes bedømmes den kvantitative mængde samt deltagelsesniveauet fra elevens side

# Afsætning C

## Mål for undervisningen

Se bilag 2 her: <https://www.retsinformation.dk/eli/lta/2022/555>

Formålet med undervisningen er, at eleverne opnår grundlæggende forretningsforståelse, herunder viden og færdigheder i afsætning med vægt på salg, service, markedsføring og kommunikation, så eleverne kan varetage arbejdsopgaver inden for disse områder. Eleverne skal gennem arbejde med konkrete afsætningsmæssige problemstillinger styrke deres nyskabende evne til at afsætte produkter og tjenesteydelser samt forstå virksomhedernes strategiske grundlag for valg af konkrete afsætnings-, salgs- og servicekoncepter.

## Planlagt fagligt indhold

For Afsætning C gennemgås nedenstående faglige områder.

* Forretningsmodeller
* Forretningskonceptet
* Distributionskæden
* SWOT-analyse
* Markeder
* Lovgivning
* Segmentering og målgruppevalg
* Købsadfærd (BtC & BtB)
* Konkurrence
* Produkt
* Placering
* Pris
* Promotions
* Kundeservice

## Helhedsorientering, tværfaglighed og praksisorientering

Der arbejdes løbende med hvert emneområde og undervisningen består både af teori og opgaver. Undervisningen er præget af dialogisk undervisning, hvor viden og erfaringer fra elevernes hverdag drages ind og gøres relevant i forhold til pensum.

Hver lektion/modul starter med at fremsætte det konkrete faglige mål for dagens undervisning og i den forbindelse samtaler vi om den mulige kobling mellem emnet og elevens dagligdag, elevens arbejde og elevens skolegang.

Der arbejdes helhedsorienteret og tværfagligt, hvor især fagene Virksomhedsøkonomi og Dansk er i samspil med Afsætning i erhvervsrelaterede praksisnære cases. Eleverne løser løbende opgaver i forbindelse med det pågældende emne og her arbejdes der både med skriftlighed, video, quizzer, flipped Learning og tværfaglige cases inden for selve faget.

Det tilstræbes at gøre undervisningen så praksisnær som muligt, hvor besøg fra lokale virksomheder og brug af relevante artikler, film, videoer er en naturlig del af den løbende undervisning.

Eleverne arbejder med en grad af medbestemmelse i forhold til forskellige opgaver, herunder valgfrihed af interesseområder, indhold og metode. Dette giver dem en større motivation, da deres kompetencer bedre kommer i spil.

Der arbejdes både individuelt og i grupper.

## Evaluering og bedømmelse

Se bilag 2 her: <https://www.retsinformation.dk/eli/lta/2022/555>

Ved grundforløbets afslutning vurderes eleven på de målpinde der anvendes inden for faget Afsætning C. Ligeledes bedømmes den kvantitative mængde samt deltagelsesniveauet fra elevens side.

Der arbejdes både med mundtlig og skriftligt feedback og feed forward på elevernes opgaver, dette både på opgaveniveau men også på processen og selvreguleringen, så eleverne trygt kan flytte sig til sin nærmeste udviklingszone.

# Virksomhedsøkonomi C

## Mål for undervisningen

Se bilag 18 her: <https://www.retsinformation.dk/eli/lta/2020/692>

Elevens arbejde med faget skal give erhvervsøkonomiske kompetencer med henblik på at forstå en virksomheds regnskab, og hvordan en virksomhed tjener sine penge. Faget har desuden et almendannende formål, hvor evnen til at identificere og inddrage økonomiske forhold styrkes. Endelig har faget et studieforberedende aspekt. Eleven bliver i stand til at identificere, behandle og formidle de typiske erhvervsøkonomiske problemstillinger, der indgår i elevens uddannelsesområde.

## Planlagt fagligt indhold

Kernestoffet er det faglige indhold i undervisningen, som er inddelt i 7 emner:

1. **Virksomheden:** Der er fokus på virksomhedstyper, ejerformer, finansieringsformer og momssystemet. Herunder simple beregninger af moms.
2. **Regnskab:** Regnskabsopbygning for personligt ejet og selskabsejet virksomhed og beregninger i forhold til virksomhedens resultat og balance. Derudover gennemgås funktioner (indkøb og lager, salg, økonomi samt produktion) i en virksomhed.
3. **Budget:** Beregning af bruttoavancebudget, resultatbudget og likviditetsbudget, samt udarbejdelse af budgetkontrol. Her gennemgås også begreberne indtægt og indbetaling, samt udgift, omkostning og udbetaling.
4. **Omkostninger:** Her behandles virksomhedens omkostninger i et bredt omfang, herunder omkostningstyper i virksomheden, omkostningernes forløb og beregning af omkostningerne.

Der arbejdes med afskrivninger, lønformer og personalets effektivitet ud fra nøgletal. Derudover arbejdes der med priskalkulationer og nulpunktsafsætning.

1. **Logistik:** Der fokuseres på varestrømme og logistikproces i en handelsvirksomhed. Der gennemgås logistikomkostning, leveringsservice og logistisk effektivitet. Endvidere arbejdes der med lagermotiv, lagermodel og indkøbsstyring.
2. **Økonomisystem:** Der gives indsigt i ERP-System og formålet med et ERP-system gennemgås. Der kan arbejdes med ERP-System i form af registrering af daglige aktiviteter og opgaver, herunder indlæsning af bilag.
3. **Økonomisk effektivitet:** Der er fokus på hvordan en virksomhed kan optimere resultat og likviditet. Der arbejdes med opstilling af resultatopgørelse ved hjælp af bidragsmetoden samt beregning/tolkning af nøgletal (bruttoavanceprocent, dækningsgrad og overskudsgrad).

## Helhedsorientering, tværfaglighed og praksisorientering

Undervisningen vil have en vekselvirkning imellem læreroplæg, gruppearbejde og individuel opgaveløsning. Der vil være en høj grad af deltagerstyring og inddragelse af opgaver med fremlæggelse.

Der vil blive inddraget eksempler fra praksis, og derved koblet teori og praksis i videst muligt omfang.

Formålet er at skabe en transfer fra skoleundervisning til praktikplads, og klæde eleverne bedst muligt på, til at kunne opnå og varetage erhvervsøkonomiske opgaver efter endt skoleforløb.

Der vil være fokus på elever med forskellige faglige forudsætninger, og der vil i den forbindelse tages højde for differentieret undervisning.

En del af læringen vil foregå med afsæt i et praksisfællesskab, hvor eleverne i grupper arbejder med diverse opgaver. Undervisningen vil også foregå ud fra en instruktivistisk form, herunder klassisk tavleundervisning og digital præsentation fra underviseren.

Undervejs i forløbet skal eleven arbejde med en dokumentionsopgave der tager udgangspunkt i en casevirksomhed, som til sidst skal afleveres og præsenteres i studiegrupperne.

## Evaluering og bedømmelse

Se bilag 18 her: <https://www.retsinformation.dk/eli/lta/2020/692>

Bedømmelsen foregår i form af formativ og summativ evaluering.

**Formativ evaluering:** Eleverne bliver løbende understøttet med feed up, feedback og feed forward i forløbet. Evalueringen tager udgangspunkt i elevens arbejdsproces, herunder opgaver, deltagelse i undervisningen og elevens læringsprogression (fra den aktuelle udviklingszone til den nærmeste udviklingszone) undervejs i forløbet. Feedback på elevens arbejdsproces vil blive formidlet i form af individuelt, fælles, mundtlig og skriftlig bedømmelse.

**Summativ evaluering:** Faget afsluttes med en standpunktskarakter efter 7-trinsskalaen. Der bedømmes med udgangspunkt i en helhedsvurdering af elevens indsats og resultater under forløbet. Ved eksamensudtrækning af faget, vil eksamensformen følge bekendtgørelsen for caseeksamen. I caseeksamen vil mindst ét af spørgsmålene fokusere på elevens dokumentationsopgave.

*Se følgende bilag til vejledning for caseeksamen;*[*https://emu.dk/eud/erhvervsinformatik/caseeksamen?b=t437-t742*](https://emu.dk/eud/erhvervsinformatik/caseeksamen?b=t437-t742)

# Erhvervsinformatik C

## Mål for undervisningen

Se bilag 6 her: <https://www.retsinformation.dk/eli/lta/2022/555>

Der tages udgangspunkt i ovenstående bekendtgørelse.

Faget er opdelt i 3 faglige hovedemner.
Under hvert enkelt hovedemne er der tilhørende en række faglige kompetencer som eleven skal have opnået efter afslutning af forløbet.

Hovedemner samt faglige kompetencer fordeler sig således:

* **Digital myndiggørelse**
* Eleven skal kunne handle med dømmekraft i komplekse professionelle situationer og vurdere digitale artefakters betydning for arbejdsgange, arbejdet organisering, organisationen og for samfundet.
* Eleven skal kunne redegøre for og diskutere beskyttelse af virksomheders, kunders og brugeres digitale data og for de generelle tekniske og samfundsmæssige aspekter af it-sikkerhed.
* Eleven skal i en erhvervsfaglig kontakt kunne analysere et digitalt artefakts forudsætninger, indstillinger, funktionalitet samt intenderet brug.
* **Erhvervsrettet digital udvikling**
* Eleven skal med udgangspunkt i et digitalt artefakt ud fra fagområdet kunne redesigne artefaktet og brugen af dette på en værdiskabende måde.
* Eleven skal selvstændigt kunne tilrettelægge og udføre iterative designprocesser.
* **Teknologisk handleevne og computationel**
	+ Eleven skal kunne anvende computationel tankegang til løsning af simple problemstillinger i en erhvervsfaglig kontekst.
	+ Eleven skal kunne identificere basale strukturer I et programmeringsprogram og anvende grundlæggende programmering til modifikation og (videre)udvikling af programmer.
	+ Eleven skal kunne redegøre for netværksarkitektur.
	+ Eleven skal kunne redegøre for opbygning af og anvendelse af enkle erhvervsfaglige databaser, udtrække information samt bearbejde information i disse.

## Planlagt fagligt indhold

Der er lavet en plan for hele undervisningens forløb som er tilgængelig for eleverne på Teams. Planen opdateres løbende efter behov. Der tages udgangspunkt i bogen *Erhvervsinformatik til EUD/EUX* som findes på Systime. Yderligere suppleres der med materiale om danske virksomheder samt anvendelse af dokumentarer på DRTV.

Følgende 8 emner dækker de 3 faglige hovedemner:

1. **Den digitale udvikling**Industri 1.1 samt generel forståelse for teknologi og dens indvirkning om individet, virksomheden og samfundet.
2. **Sikkerhed og adfærd**

Trusler fra nettet (fx hacking), cookies, kildekritik, hvordan man beskytter sig på nettet, datalovgivning, samt hvad der registreres om brugere på sociale medier.

1. **Digitale artefakter**

Teknologiforståelse, analyse af digitale artefakter samt Leavitts model.

1. **Designudvikling**

Iteraktive designprocesser, problemstillinger og idégenerering, interaktionsdesign, konstruktion samt vurdering forbundet med analyse af digitale artefakter.

1. **Programmering**

Sekvenser, variabler, forgreninger, funktioner, kommentarer og i løkker i programmeringssprog.

1. **Netværksarkitektur**

Virksomhedens IT-system, 3-lags arkitektur samt protokoller, internet og World Wide Web.

1. **Data**Definition og anvendelse af data, big data, Google Analytics samt Google Trends.
2. **Databaser**Formål med databaser, opbygning af databaser, flade og relationsdatabaser.

*Note:*
På EUD GF2 har eleverne yderligere arbejdet med skriftlige opgaver fra kapitel 6 fra Systime, før det faglige indhold blev tilpasset til det samme stof som EUX-eleverne har arbejdet med (spørgsmål til ERP-systemet e-conomic).

## Helhedsorientering, tværfaglighed og praksisorientering

* Helhedsorienteret:
Der anvendes tavleundervisning, power points, elevfremlæggelser, opgaveskrivning, App Lab øvelser, videoer, quiz (kahoots) samt læsning i Systime bogen.
* Tværfaglighed:
Eleverne har arbejdet med rentes rente og aktier i forløbet til designudvikling af apps. Der har været anvendt fagligt indhold fra matematik samt økonomi.
* Praksisorienteret:

Eleverne har arbejdet med skriftlige opgaver der har haft til fokus at løse teoretiske problemstillinger for forskellige virksomheder, såsom HTH, Sport24, Danske Bank, ROFUS mm.

## Evaluering og bedømmelse

Se bilag 6 her: <https://www.retsinformation.dk/eli/lta/2022/555>

**Efter hver skriftlig afleveret opgave får eleven/gruppen en skriftlig tilbagemelding hvor der er tilknyttet:**

* Kommentarer til det gode/mindre gode i elevens besvarelsen.
* En uddybning der fortæller hvad eleven kunne have gjort for at forbedre sin besvarelse.

**Mundtligt tilbagemelding:**

* Eleven får faglig feedback undervejs i modulet til det vedkommende bidrager med af fagligt indhold ved fx gennemgang af et teoretisk emne. Feedbacken skal sikre at eleven får evalueret sin viden omkring faget og på den måde kan tilrette sine antagelser gennem sparring med enten andre elever eller underviser.
* Eleven får løbende evalueringer på sit skriftlige arbejde samt hvad eleven kan ændre i sin opgave, før besvarelsen afleveres.
* Der er mulighed for karaktersamtaler, hvor eleven får en samlet standpunktsbedømmelse samt råd til hvordan eleven kan forbedre sig.

# Uddannelsesspecifikke fag, USF

Mål for undervisningen

Se grundfagsbekendtgørelsen her: <https://www.retsinformation.dk/eli/lta/2022/555>

Samt Grundforløbsprøven – Vejledning om fælles national standard:

Uddannelsesnævnet: <https://www.uddannelsesnaevnet.dk/nyheder/23-2023/1410-ny-faelles-standard-for-grundforlobsproven>

Aalborg Handelsskole: <https://www.ah.dk/faelles-standard-grundforloebsproeve-eud.html>

Fagets mål

Fagmålene er beskrevet i bekendtgørelsen §3, hvorfor undervisningen er tilrettelagt herefter, og målene anvendes som læringsmål.

**Bekendtgørelser:**

Detailhandelsuddannelsen: <https://www.retsinformation.dk/eli/lta/2023/136>

Handelsuddannelsen: <https://www.retsinformation.dk/eli/lta/2024/345>

Kontoruddannelsen: <https://www.retsinformation.dk/eli/lta/2023/135>

Eventkoordinator: <https://www.retsinformation.dk/eli/lta/2023/139>

Finansuddannelsen: <https://www.retsinformation.dk/eli/lta/2024/337>

Planlagt fagligt indhold

Det faglige indhold er baseret på USF-kompetencerne som beskrevet i bekendtgørelsen, og anvender teorier og modeller fra grundfagene. Indholdet kan variere afhængigt af den valgte uddannelsesretning. Faget prioriterer, at eleverne gennem det uddannelsesspecifikke fag får en praksisnær undervisning, hvor de kan anvende de kompetencer, de har opnået i grundfagene. Den faglige proces kombinerer klasseundervisning, procesvejledning og gruppe-/selvstændigt arbejde, og arbejdsformen er projektorienteret.

Det planlagte faglige indhold i undervisningen er fordelt på syv emner og tilpasset de fem forskellige uddannelsesretninger som følger:

|  |  |  |  |  |  |
| --- | --- | --- | --- | --- | --- |
| Indhold | Detail | Handel | Event | Kontor | Finans |
| 1. Forretningsforståelse
 |
| Forretningsmodel | x | x | x | x | x |
| Forretningskoncept | x | x | x | x | x |
| Produkter/Serviceydelser | x | x | x | x | x |
| Virksomhedens værdikæde | x | x | x | x | x |
| Ejerforhold og Virksomhedstype | x | x | x | x | x |
| Organisation | x | x | x | x | x |
| Marketingsmix | x | x | x | x | x |
| Konkurrentanalyse | x | x | x |  |  |
| Omverdensmodellen | x | x | x | x | x |
| SWOT-Modellen | x | x | x | x | x |
| 1. Salg & Service
 |
| Salgstrappen/Kundehåndtering | x | x | x | x | x |
| Serviceleverancesystemet | x | x | x | x | x |
| 1. Kommunikation
 |
| Kommunikationsmodellen | x | x | x | x | x |
| Hjemmesideanalyse | x | x | x | x | x |
| Ciceros pentagram | x | x | x | x | x |
| 1. Databehandling
 |
| Dataindsamling & Datahåndtering: Acces | x | x | x | x | x |
| CRM/ERP-systemer | x | x | x | x | x |
| 1. Handelsregning
 |
| Indtægter og omkostninger | x | x | x | x | x |
| Nøgletal | x | x | x | x | x |
| Resultatbudget | x | x | x | x | x |
| Lønseddel |  |  |  | x | x |
| Priskalkulation | x | x | x |  |  |
| 1. Kvalitet & Service
 |
| Operationelle mål | x | x | x | x | x |
| Servicekoncept | x | x | x | x | x |
| CSR | x | x | x | x | x |
| Servicepakken | x | x | x | x | x |
| 1. Optimering af arbejdsprocesser
 |
| Planlægning | x | x | x | x | x |
| Logistik | x | x | x | x | x |
| Butiksindretning | x |  |  |  |  |
| Arbejdsmiljø |  | x | x | x | x |
| Hjemmeside: Gestaltsloven | x | x | x | x | x |
| Visuel identitet | x | x | x | x | x |
| Systematisering af filer: Leavitts model | x | x | x | x | x |
| Promotion | x | x | x | x | x |

Helhedsorientering, tværfaglighed og praksisorientering

Faget afvikles delvist parallelt med grundfagsundervisningen og fortsætter derefter. Eleverne arbejder inden for deres valgte uddannelsesretning: detail, handel, event, kontor eller finans. De får udleveret en projektorienteret opgave, som de arbejder med i grupper eller selvstændigt. Forløbet skal sikre tværfaglig læring og vil fokusere på at skabe en praksisnær og anvendelsesorienteret undervisning, med særlig opmærksomhed på fagets relevans for den valgte uddannelsesretning.

Undervisningen vil veksle mellem læreroplæg, gruppearbejde og individuel opgaveløsning. Der vil være en høj grad af deltagerinvolvering og præsentation af opgaver. Praktiske eksempler vil blive inddraget for at skabe en tæt kobling mellem teori og praksis.

Formålet er at facilitere overgangen fra skolearbejde til læreplads og forberede eleverne bedst muligt på at opnå og varetage en læreplads efter endt skoleforløb.

I USF-forløbet planlægges virksomhedsbesøg med henblik på at fremme elevernes praksisforståelse. Formålet med disse besøg er at give eleverne indblik i de opgaver og udfordringer, de kan møde i erhvervslivet. Ved at deltage i virksomhedsbesøg styrkes elevernes forståelse af teorien bag deres uddannelse og de praktiske færdigheder, der kræves i deres fremtidige karriere.

Undervisningen vil inkludere en instruktivistisk tilgang. Forløbet afsluttes med et færdigt produkt i form af en skriftlig rapport.

Evaluering og bedømmelse

Bedømmelsen foregår i form af formativ og summativ evaluering.

**Formativ evaluering:** Eleverne modtager løbende støtte gennem feed-up, feedback og feed-forward i forløbet. Evalueringen fokuserer på elevens arbejdsproces, herunder opgaver, deltagelse i undervisningen og elevens læringsprogression undervejs. Feedback på arbejdsprocessen vil blive givet individuelt og i grupper.

**Summativ evaluering:** Faget afsluttes med en standpunktskarakter efter 7-trinsskalaen. Bedømmelsen baseres på en helhedsvurdering af elevens indsats, fremlæggelse og resultater, med udgangspunkt i elevens skriftlige dokumentation i form af rapport.

Eleverne kan vurderes til ikke at blive indstillet til eksamen, hvis de ikke har afleveret fyldestgørende dokumentation fra USF-forløbet. Denne dokumentation vil være udgangspunktet for eksamens caseprøve.

Det fremgår af oplæggene til USF-opgaven, hvilke mangler faglæren anser som væsentlige eller uvæsentlige. Eleven skal opnå tilstrækkelig præstation og opfylde målene, idet der tages hensyn til, hvad der anses for væsentlige eller mindre væsentlige mangler, for at blive godkendt til eksamen.

Derudover afsluttes faget med en mundtlig eksamen, hvor eleven alene vurderes på sin mundtlige præsentation af en caseopgave.

Grundforløbsprøve b: Caseprøven læner sig op ad caseeksamen, som vi kender fra prøven i grundfagene. Under eksamen skal mindst to delopgaver fremlægges, og bedømmelsen vil være bestået eller ikke bestået.

Skabelon til fælles national standard

Den fælles standard danner grundlag for elevens retssikkerhed ved grundforløbsprøven og skal sikre, at alle elever, uanset hvilken skole, eleven består grundforløbsprøven fra, har opnået et ensartet minimumsniveau og opfylder de faglige krav, der er fastsat som overgangskrav til det studiekompetencegivende forløb og/eller hovedforløbet i uddannelsen.

**Uddannelsens navn:** Køge Handelsskole EUX Business og EUD Business.

1. Prøvens grundlag er som minimum følgende **udvalgte mål fra det uddannelsesspecifikke fag**. De faglige mål fremgår af uddannelsesbekendtgørelsen.
2. **Eksaminationsgrundlaget** er grundforløbsopgaven (Grundforløbsprøve b: Caseprøven) og den del af elevens dokumentation i USF, som indgår i grundforløbsprøven.

Forskellen i præstationsstandarderne ”begynder” og ”rutineret” niveau baseres alene på opgavens sværhedsgrad. En opgave stillet på ”rutineret niveau” er pr. definition sværere og mere kompleks end en opgave stillet på ”begynderniveau”.

De 4-6 delopgaver udarbejdes inden for de faglige mål for uddannelsen beskrevet i uddannelsesbekendtgørelsernes §3, jf. ovenfor.

1. **Bedømmelsesgrundlaget** giver mulighed for at vurdere elevens præstation i forhold til de faglige mål, der indgår i prøven. Bedømmelsesgrundlaget er elevens mundtlige præstation. Herved sikres, at eleven bedømmes på eget arbejde, og censor er samtidig ikke forpligtet til at læse elevens arbejde inden prøven.
2. **Bedømmelseskriterierne** er udtryk for forskellige grader af målopfyldelse i præstationen. Der fastsættes følgende kriterier:

Eleven bedømmes på sin helhedsforståelse for praksis, teori og værktøj i forhold til løsningen af en konkret opgave. En forståelse tilhører det redegørende niveau.

Der skelnes ikke mellem begynder og rutineret niveau i bedømmelseskriterierne. Forskellen på begynder og rutineret niveau er defineret ved opgavens indhold og sværhedsgrad.

Det er de fire forståelsesområder udmøntet i de 20 prøvespørgsmål, som danner udgangspunkt for en vurdering af, hvorvidt eleven er bestået eller ej.

Eleven skal altså både kunne:

* forstå opgaven
* udvise praksisforståelse i den kontekst som opgaven stilles i
* koble relevante teorier til løsningen af opgaven
* anvende relevante værktøjer i løsningen af opgaven

Eleven vil ved starten af undervisningen i det uddannelsesspecifikke fag gøres bekendt med prøvespørgsmålene, og disse har derfor også karakter af rettesnor for elevens praksisorienterede fokus under arbejdet med såvel det uddannelsesspecifikke fag som selve grundforløbsprøven.

For at kunne bestå grundforløbsprøven, skal eleven, jf. bestå-kravet i Bekendtgørelse om karakterskala og anden bedømmelse ([retsinformation.dk](https://www.retsinformation.dk/eli/lta/2007/262)), demonstrere den minimalt acceptable grad af kompetence inden for hver af de fire forståelser.

Det er eksaminators og censors opgave at hjælpe eleven med at komme omkring alle fire forståelser til den mundtlige prøve.

1. Prøven skal være (sæt kryds)

**Praktisk:**

**Mundtlig: x**

**Skriftlig:**

**En kombination:**

1. Prøvens varighed er: 30 minutter inkl. votering pr. elev.
2. **Særlige forhold** hvis prøven tilrettelægges som gruppeprøve: Eksamen tilrettelægges ikke som gruppeprøve.

Dato: Juni 2024